3 Hyvä Yrittäjä Tähän oppaaseen on koottu omistajanvaihdosta harkitsevien yrittäjien tyypillisimmät kysymykset heidän ryhtyessään suunnittelemaan yrityksensä omistajanvaihdosta. Nämä yleisimmin kysytyt kysymykset sekä niihin yleisesti annetut vastaukset kuvastavat hyvin omistajanvaihdoksen monitahoisuutta. Yhtä ainoaa oikeaa tapaa ei ole, vaan jokainen tapaus on ainutkertainen ja yksilöllinen. Toivottavasti tämä opas aktivoi aloittamaan omistajanvaihdoksen suunnittelun ja on apuna rakentaessanne sekä yrityksenne että omaa henkilökohtaista tulevaisuuttanne. Oppaan on toteuttanut työ- ja elinkeinoministeriö osana valtakunnallista omistajanvaihdosten koordinointihanketta. Aloita jo tänään!\n5 Kysymys: Vastaus: Olen lähestymässä eläkeikää ja harkitsen yritykseni myymistä. Mitä voisin tehdä, jotta yritykseni menisi hyvin kaupaksi ja saisin siitä hyvän hinnan? Ihan ensimmäiseksi on hyvä huomata, että ostajalla on ostolleen erilaiset motiivit ja tavoitteet, kuin sinulla myyjänä. Hyvin valmisteltu on puoliksi myyty Yritys myyntikuntoon Ostajia kiinnostaa, millaista liiketoimintaa he voisivat yrityksesi nykyisen liiketoiminnan avulla tulevaisuudessa tehdä. Varmistaaksesi, että yrityksesi ja sen liiketoiminta kiinnostaa ostajia, on sinun tehtävä yrityksestäsi houkutteleva ostokohde sellainen, joka tarjoaa yrittämisen mahdollisuuksia ja jolla on hyvät kehittymisnäkymät. Mieti, mitkä asiat ovat sellaisia, joista ostajalle on eniten hyötyä tulevaisuudessa. Vahvista näitä asioita ja tuo niitä voimakkaasti esille. On vähän yrityksiä, jotka kelpaavat ostettaviksi sellaisenaan ja nykykuntoisina. Yleensä yrityksessä on tehtävä järjestelyjä ennen sen myyntiä ja tämä vie normaalisti muutaman vuoden aikaa. Yhä useammat yrityskaupat ovat liiketoimintakauppoja. Keskity siis liiketoiminnan tehostamiseen mahdollisimman hyväksi. On helpompi ostaa yritys, jonka liiketoiminta ei ole riippuvainen nykyisestä yrittäjäpersoonasta tai hänen merkittävästä panoksestaan yrityksen elinehtona. Samoin yritys, jonka toiminta on kannattavaa ja sen perusta on hyvissä tuotteissa tai palveluissa sekä asiakassuhteissa, on ostajalle houkutteleva mahdollisuus. Myös organisaation on hyvä olla sellainen, että se voi toimia pitkälti itsenäisesti tai ainakin siten, että johtajan vaihdos ei erityisesti vaikuta päivittäisten toimintojen hoitoon. Yrityksen myyntikuntoon laittaminen on sinulle terapeuttista työtä ja valmistaa lopullisen myyntipäätöksen tekemiseen. Tavoite on, että pikkuhiljaa poistat yrityksestä kaikki sinulle henkilökohtaisesti tärkeät asiat ja pyrit tekemään yrityksestäsi yrittäjäneutraalin ja siten ostajaa houkuttavan. Kun tämän olet tehnyt, ei yritys enää näytä personoituneena sinuun, vaan se on liikeyritys. Olet ikään kuin tyhjentänyt talosi kaikesta sinuun liittyvästä, jotta uusi asukas voi muuttaa sisään. Kuten huomaat, näiden asioiden toteuttaminen vie aikaa, joten yrityksen myyntiin valmistautuminen kannattaa aloittaa 3-4 vuotta ennen lopullista myyntipäätöstä. Oma yrityksestä luopumisprosessisi voi hyvinkin olla saman mittainen ajanjakso.\n6 Kysymys: Vastaus: Mikä on yritykseni arvo, eli mikä voisi olla kauppasumma? Yrityksen arvo ja kauppahinta ovat toisiinsa liittyviä, mutta hiukan erisisältöisiä asioita. Yrityksen hinnoittelu Yrityksen arvonmäärityksen menetelmillä laskettava arvo on tyypillisesti koko yhtiön osakkeiden tai yhtiöosuuksien osuuksien laskennallinen arvo tällä hetkellä ja tässä kunnossa. Yrityksen arvonmääritys antaa sinulle suuruusluokan koko yrityksen arvosta sekä näkemyksen eri varallisuus- tai tuottoerien arvosta, mutta kauppasumma se ei ole. Tiedos- sasi ei vielä ole, onko ostaja halukas ostamaan koko yrityksesi vai ainoastaan osia siitä. Ostaja saattaa arvostaa asioita toisella tavalla kuin sinä. Hänelle erityisen arvokkaita voivat olla avainhenkilöt ja heidän osaamisensa. Olennaista on siis tunnistaa ostajia kiinnostavat kokonaisuudet ja pyrkiä asettamaan kauppasumma tästä lähtökohdasta.\n7 Pk-yritysten yrityskaupoissa on melko harvinaista, että ostaja ostaa yhtiötä juuri sellaisena ja sen hintaisena kuin se arvonmäärityksessä on laskettu olevan. Ennen lopullisen kauppasumman sopimista sovitaan osapuolten kesken kaupan struktuurista sekä sisällöstä eli kaikesta siitä, mitä kauppa kokonaisuudessaan tulee sisältämään ja toteutetaanko se osake-/osuuskauppana vai liiketoimintakauppana. Kauppahinta määritetään täsmennetylle kaupan sisällölle sekä ostajan että myyjän toimesta. Molemmilla on siten yhteneväinen näkemys kaupan sisällöstä ja hintaperusteista. Kauppaneuvottelut ovat näiden perusteluiden läpikäyntiä ja yhteisen hintanäkemyksen löytämistä. Ostaja ja myyjä arvostavat eri asioista - kauppasummasta he lopulta ovat samaa mieltä. Jokaisessa yrityksessä on arvokkaita asioita, joiden arvo on mitattavissa rahassa. Ensimmäiseksi sinun on selvitettävä, mikä yrityksessäsi on liiketoiminnallisesti arvokasta. Se on asia, josta ostaja on eniten valmis maksamaan. Arvotekijät ovat yksilöllisiä ja hyvin pitkälti samoja asioita kuin kilpailuedut. Ne ovat tekijöitä, joilla juuri sinun yrityksesi pystyy menestymään kilpailussa. Perustelut haluamallesi kauppasummalle voit myöhemmin kertoa juuri noilla arvotekijöillä. Seuraavassa on kuvaus tyypillisimmistä tavoista määrittää yrityksen arvoa nämä ovat käsitteitä, joita yleisesti arvonmäärityksissä käytetään: Tuottoarvo kuvastaa yrityksen liiketoiminnan ansaintakykyä ja sen historiallinen toteutuma on nähtävissä tuloslaskelmasta. Ennen tuottoarvon määritystä on tilinpäätöksen tietoja usein korjattava vastaamaan paremmin liiketoiminnan todellista kannattavuutta. Tyypillisin korjaus on omistajan palkkakorjaus, joka tarkoittaa, että omistajan työpanoksen arvon tulee näkyä yrityksen kulurakenteessa, vaikka hän ei olisikaan maksanut itselleen työpanostaan vastaavaa palkkaa tai on maksanut vain osan siitä. Korjauksen avulla yrityksen kulurakenne vastaa paremmin liiketoiminnan todellista kannattavuutta. Tuottoarvo lasketaan korjattujen tulosten pohjalta. Tyypillisimmät tuottoarvojen laskentamenetelmät kuvastavat tässä arvon ja takaisinmaksuajan suhdetta. Arvo kuvastaa sitä, monenko vuoden tuloksen verran kauppasumma ja siten investointi tulee olemaan. Tällä yksinkertaistetulla mallilla halutaan konkretisoida arvoa ja sen suhdetta liiketoiminnan hyvyyteen. Substanssi- eli liikevarallisuuden laskennassa laskennan lähtökohtana ovat yrityksen taseen tiedot. Kuten tuottoarvon laskennassa, myös substanssiarvon laskennassa on aluksi tarpeen tehdä korjauksia tilinpäätöksessä esitettyihin lukuihin. Pysyviin vastaaviin kirjatut omaisuuserät korjataan vastaamaan käypiä arvoja eli omaisuuserien todennäköisiä luovutushintoja. Samoin korjataan yrityksen vaihto-omaisuus vastaamaan tämän päivän todellisia arvoja. Rahat ja saamiset arvostetaan vastaamaan todellista tilannetta. Näillä täsmennyksillä yrityksen varallisuuden arvo vastaa parhaiten tämän päivän todellista markkinahintaa. Arvonmäärityksissä tästä varallisuusarvosta vähennetään yrityksen velat, jolloin tuloksena saadaan todellisempi liikevarallisuuden arvo eli substanssiarvo.\n8 Miten löydän ostajan? Kysymys: Miten löydän yritykselleni ostajan? vastaus: Mikäli aiot itse etsiä yrityksellesi ostajan, on sinun varattava aikaa tähän tehtävään.\n9 Ainoastaan yrityksen ilmoittaminen myytäväksi ei ole aktiivista ostajan etsintää, eikä useinkaan johda tuloksiin. Mikäli et ole aikaisemmin etsinyt ostajaa yritykselle, kannattaa sinun antaa se ammattilaisten tehtäväksi. Mikäli kuitenkin haluat etsiä ostajan itse ja sinulla on liiketoimintasi johtamiselta siihen aikaan, kannattaa työ aloittaa myyntisuunnitelman laatimisella. Aiempien kappaleiden mukaisesti olet nyt muokannut liiketoimintaasi sellaiseksi, että se on helppo ostaa. Olet myös määritellyt kaupan struktuuria ja sisältöä ja asettanut itsellesi kauppahintatavoitteet sen mukaisesti. Myyntisuunnitelman aluksi sinun on syytä kirjata ylös, millaiset ostajat olisivat kiinnostuneita yrityksestäsi ja mistä syystä he olisivat kiinnostuneet siitä. Esimerkiksi kilpailijasi voisi olla kiinnostunut ostamaan yrityksesi saadakseen markkinajohtajuuden, avainhenkilösi voisi olla kiinnostunut ostamaan yrityksen käynnistääkseen oman yrittäjyytensä. Löytääksesi ostajan sinun on varauduttava kontaktoimaan useita ostajaehdokkaita; potentiaalista ostajaa ja esittelemään yritystäsi heille ennen kuin pääset todella neuvottelemaan yrityskaupasta muutaman ostajan kanssa. Jotta pystyisit esittelemään yritystäsi houkuttelevalla tavalla ja tehokkaasti, on sinun laadittava tukimateriaalia myyntityötäsi varten. Tässä suhteessa yrityksen myynti ei eroa juurikaan tuotteen tai palvelun myynnistä. Sinulla on oltava riittävä materiaalipaketti valmiina, jotta ostaja vakuuttuu. Puutteelliset ja vajavaiset tiedot sekä pitkin prosessia kerättävät epämääräiset tiedonmuruset karkottavat ostajat tehokkaasti. Ostajien etsintä on viisainta aloittaa periaatteella läheltä kauas. Monissa tapauksissa oma henkilöstö, avainhenkilöt, toimittajat, asiakkaat ja kilpailijat ovat niitä, joilla on suurimmat intressit yritystäsi kohtaan. He myös tuntevat alasi liiketoiminnan ja yrityksesi mahdollisuudet toimia menestyksekkäästi kilpailussa, joten heille yrityksesi ei ole outo uusi tuttavuus, vaan helposti potentiaaliseksi mahdollisuudeksi nähtävä kokonaisuus. Hyödynnä myös omaa suhdeverkostoasi, joka hyvin todennäköisesti on laaja ja siksi hyvä lähde etsiä ostajaa. Mikäli päätät itse toteuttaa myynnin, on sinun luovuttava anonymiteetistä. Mikäli haluat yrityksesi myytävän kaikessa hiljaisuudessa ja haluat säilyttää nimettömänä mahdollisimman pitkään, on sinun syytä antaa yrityksesi myynti ammattilaisen hoidettavaksi. Nykyisin Suomessa on runsas valikoima sekä yksityisiä että julkisia yrityspörssejä ja kauppapaikkoja, joiden ostajarekistereitä ja tietotaitoa kannattaa hyödyntää laajamittaisesti.\n11 Kauppaneuvottelut ja sopimukset Kysymys: Vastaus: Miten voisin valmistautua kauppaneuvotteluihin? Neuvottele yksi asia kerrallaan päätökseen ja varaudu eri tilanteisiin. Neuvottelutaito on viestintää, tavoitteisiin pyrkimistä ja ennen kaikkea päätöksen aikaansaamista. Se on sosiaalista taitoa, jonka puuttuessa asiat venyvät tai ajautuvat pattitilanteeseen. Omaa yritystään myyvän omistajan on usein myös vaikea suhtautua objektiivisesti ja tavoitteellisesti neuvottelussa esille nouseviin asioihin. Tuloksekkainta on neuvotella yhdestä asiasta kerrallaan jokaisella tapaamisella on oma tarkoituksensa. Tämä edesauttaa molempia osapuolia hallitsemaan prosessia parhaiten. Sovi suullisesti - kinastele kirjallisesti. Taitava neuvottelija johtaa yrityskauppaprosessia rakentavasti ja tuloksellisesti. Ennalta rakennettu neuvottelustrategia ja huolellinen valmistautuminen kuhunkin neuvotteluun helpottavat myös tavoitteiden toteutumista. Varautuminen ostajan mahdollisiin erilaisiin näkemyksiin ja ehdotuksiin on hyvä pitää mielessä. Tee muistiinpanoja jokaisesta keskustelusta ja säilytä sähköpostiviestit hyvä dokumentaatio on turva tulevaisuuden varalle. Sopimuksilla on hyvä sekä aikatauluttaa että pilkkoa kauppaprosessia välipäätöksiksi. Salassapitosopimus kannattaa solmia mahdollisimman aikaisessa vaiheessa potentiaalisen ostajan kanssa. Ensivaiheen neuvottelujen jälkeen on hyvä laatia aiesopimus. Aiesopimuksessa voidaan sopia, että molemmat osapuolet sitoutuvat olemaan neuvottelematta muiden kanssa samasta hankkeesta tietyn ajanjakson, jolloin osapuolet voivat rauhassa keskittyä kaupan ehtojen käsittelyyn. Mikäli neuvottelut etenevät suotuisasti, voidaan tehdä esisopimus. Esisopimuksen laatiminen on hyödyllistä tilanteessa, jossa osapuolet eivät ole vielä sopineet kaikista yksityiskohdista, mutta ovat valmiita sitoutumaan yrityskaupan toteutukseen. Kauppasopimus tehdään, kun osapuolet ovat valmiit tekemään lopulliset päätökset. Kaikki sopimukset on syytä jättää ammattilaisten laadittaviksi.\n12 Kysymys: Miten johtajuuden vaihdos toteutetaan ja tiedotetaan? Vastaus: Ostajalla on omat näkemyksensä tue häntä parhaasi mukaan. Johtajuuden vaihdos Ostaja ottaa johtaakseen yrityksen, jolla on valmis liikeidea, organisaatio, markkinat ja kilpailijat. Hänellä on usein alan kokemusta ja ennen kaikkea oma näkemyksensä siitä, miten hän tulee johtamaan yritystä. Johtajuuden vaihdos on hyvä suunnitella, projektoida ja toteuttaa yhdessä ostajan ja myyjän kanssa. Se on motivoivaa ja opettavaista molemmille osapuolille ja ennen kaikkea hallittu haltuunotto rauhoittaa sekä organisaatiota että sidosryhmiä.\n13 Jaa osaamisesi, mutta älä mielipiteitäsi - uudella johtajalla on oma mieli. Uuden johtajan vaihtuminen on normaalisti kaksivaiheinen prosessi. Ensimmäiseksi on lyhyt muutaman kuukauden yhteisjohtamisen jakso, jonka aikana kaikki elintärkeä tieto ja käytänteet on perehdytettävä ostajalle. Samalla ostaja tutustuu työntekijöihin, asiakkaisiin ja muihin sidosryhmiin opastuksellasi. Seuraavien noin 6 kk aikana ostaja ottaa ohjat käsiinsä, mutta käyttää tarvittaessa myyjää taustalla asiantuntijana, konsulttina tai mentorina. Myyjä ei voi siirtää arvomaailmaansa ostajalle, mutta tietotaitoa sitäkin enemmän. Luopujan on varauduttava siihen, että nuoren polven ostajayrittäjän on saatava tehdä muutoksia toimintaan oman motivaationsakin vuoksi mahdollisimman pian kaupanteon jälkeen. Monille myyjille tämä on hämmentävä kokemus, mutta se on hyvä nähdä omalta kannalta normaalina osana luopumisprosessia.\n15 Elämä vaihdoksen jälkeen Kysymys: Mitä teen, kun olen myynyt yritykseni? Vastaus: Muista, että luopuessasi yrityksestäsi sinun ei tarvitse luopua yrittäjämäisestä elämänasenteestasi. Yrityskauppa on uuden alku niin myyjälle, ostajalle kuin yrityksellekin. Monille yrityksensä myyneille yrittäjille yrityskauppa on ollut vapauttava kokemus. He ovat huomanneet, että lisääntyneen vapaa-ajan myötä luovuudelle ja uusille ideoille on taas löytynyt tilaa. He ovat huomanneet, että omat kokemukset ja vuosikymmenien yrittäjäura ovat edelleen arvossaan ja hyödyksi. Useat yrityksensä myyneet yrittäjät ovat ryhtyneet auttamaan ja tukemaan uuden sukupolven yrittäjiä mentorin tai yrityskummin roolissa tai lähteneet mukaan jopa hallitustyöhön.\n17 Kysymys: Vastaus: Milloin on hyvä aika aloittaa yrityksen myynti? Tänään. Aloita jo tänään Yrityksen omistajanvaihdos on lopulta suhteellisen pitkä prosessi valmistautumisineen, suunnitteluineen, päätöksentekoineen ja toteutuksineen. Kaikki nämä ovat asioita, joita ei voi kiirehtiä vaan ne vievät oman aikansa. Sinun on siis hyvä käynnistää valmistautuminen ja suunnittelu mahdollisimman pian. Näin varmistat parhaiten, että yrityksesi jatkuvuus yrityskaupalla voi toteutua muutaman vuoden kuluttua. Ota yhteyttä oman maakuntasi omistajanvaihdoksista vastaavaan tahoon - aloita tänään! Soita ensimmäinen puhelu jo tänään!\n18 Yritysten omistajanvaihdospalvelut Suomessa: Etelä-Pohjanmaa Tommi Ylimäki Yritysasiantuntija Etelä-Pohjanmaan Yrittäjät & Etelä-Pohjanmaan elinkeino-, liikenne- ja ympäristökeskus Huhtalantie 2, SEINÄJOKI puh Etelä-Savo Anitta Sihvonen kehittämispäällikkö Mikkelin seudun elinkeinoyhtiö Miset Oy Mikpoli, Patteristonkatu 2 C, MIKKELI puh Häme Hannele Heikkinen Hämeen elinkeino-, liikenne- ja ympäristökeskus Rauhankatu 10, LAHTI puh Kaakkois-Suomi Yhteyshenkilön löydät alueesi kehittämisyhtiöstä tai Paavo Tolvanen asiantuntija Kaakkois-Suomen elinkeino-, liikenne- ja ympäristökeskus Salpausselänkatu 22, KOUVOLA puh Kainuu Monna-Riikka Welsby Kainuun elinkeino-, liikenne- ja ympäristökeskus Kalliokatu 4, KAJAANI Puh Keski-Suomi Yhteyshenkilön löydät alueesi kehittämisyhtiöstä: tai Pirjo Suhonen johtava yritysasiantuntija Keski-Suomen elinkeino-, liikenne- ja ympäristökeskus Cygnaeuksenkatu 1, JYVÄSKYLÄ puh Lappi Pertti Korhonen kehittämispäällikkö Lapin elinkeino-, liikenne- ja ympäristökeskus Ruokasenkatu 2, ROVANIEMI puh Pirkanmaa Tapani Kaskela Pirkanmaan elinkeino-, liikenne ja ympäristökeskus Kauppakatu 4, TAMPERE puh\n19 Pohjanmaa Yhteyshenkilön löydät alueesi kehittämisyhtiöstä tai Per-Erik Snickars, yritystutkija Pohjanmaan elinkeino-, liikenne ja ympäristökeskus Hovioikeudenpuistikko 19 A, VAASA puh Pohjois-Karjala Tapani Hirvonen yritysneuvoja Joensuun Seudun Kehittämisyhtiö JOSEK Oy Länsikatu 15, JOENSUU puh Pohjois-Pohjanmaa Esa Räisänen Pohjois-Pohjanmaan elinkeino-, liikenne- ja ympäristökeskus Viestikatu 1, Oulu puh Isolinnankatu 24, PORI puh yrittajat.fi Uusimaa Yhteyshenkilön löydät alueesi kehittämisyhtiöstä: tai Reino Koho Uudenmaan elinkeino-, liikenne ja ympäristökeskus Maistraatinportti 2, HELSINKI puh Varsinais-Suomi Nina Jortikka Yrityspalvelukeskus Potkuri Ajurinkatu 2, TURKU puh Pohjois-Savo Arto Nykänen Savon Yrittäjät Ry Haapaniemenkatu 40, KUOPIO puh Satakunta Kimmo Saaristo sukupolven- ja omistajanvaihdosasiantuntija Satakunnan yrittäjät Ry\n21 Työkalu hallittuun sukupolvenvaihdokseen Elinkeino-, liikenne- ja ympäristökeskuksen tarjoama ViestinVaihto-palvelu auttaa sukupolvenvaihdoksen edessä olevia pk-yrityksiä valmistautumaan edessä olevaan sukupolven- tai omistajavaihdosprosessiin. Palvelu helpottaa myös sukupolvenvaihdokseen liittyvien valintojen ja ratkaisujen tekemistä ottamalla huomioon mukana olevien eri osapuolten tavoitteet ja tarpeet. ViestinVaihto-palvelu tarjoaa yksilöllisen, yrityksen tarpeisiin räätälöidyn asiantuntijapalvelun pk-yritysten sukupolvenvaihdoksiin liittyvien kysymysten selvittämiseksi. ViestinVaihto pähkinänkuoressa: 1. Luopujan tilanteen selvittäminen 2. Yrityksen taloudellisen arvon määrittäminen 3. Verotuksellisten ja juridisten kysymysten selvittäminen 4. Rahoitusmahdollisuudet eri luovutusvaihtoehdoissa 5. Toimenpidesuositukset Hinta: pieni yritys 840, keskisuuri yritys 980. Asiantuntijapalvelua voidaan tarvittaessa jatkaa lisäkonsultoinnilla, josta veloitetaan 300 /400 päivältä. Viestin- Vaihtoasiantuntijapalvelun hinta on arvonlisäveroton (alv 0 %). Lisätietoja saat lähimmän ELY-keskuksen Viestinvaihto-tuotevastaavalta, kts. seuraava aukeama.\n22 ViestinVaihto- tuotevastaavat Elinkeino-, liikenne- ja ympäristökeskuksissa (ELY) s-posti: Etelä-Pohjanmaa Välimäki Kari kehittämispäällwikkö Etelä-Pohjanmaan ELY puh Etelä-Savo Kettunen Riitta asiantuntija Etelä-Savon ELY puh Häme Hannele Heikkinen Hämeen ELY puh Kaakkois-Suomi Tolvanen Paavo asiantuntija Kaakkois-Suomen ELY puh Kainuu Monna-Riikka Welsby Kainuun ELY Puh Keski-Suomi Pirjo Suhonen johtava yritysasiantuntija Keski-Suomen ELY puh Lappi Uusinarkaus Jari yrityspalvelupäällikkö Lapin ELY puh Pirkanmaa Tapani Kaskela Pirkanmaan ELY puh Pohjanmaa Snickars Per-Erik yritystutkija Pohjanmaan ELY puh Pohjois-Karjala Vähärautio Erkki yrityskehitysasiantuntija Pohjois-Karjalan ELY puh\n23 Pohjois-Pohjanmaa Räisänen Esa Pohjois-Pohjanmaan ELY puh Pohjois-Savo Vitikainen Jari yrityspalvelupäällikkö Pohjois-Savon ELY puh Satakunta Ruuhela Kari yritysasiantuntija Satakunnan ELY puh Uusimaa Reino Koho Uudenmaan ELY puh Varsinais-Suomi Nina Jortikka Varsinais-Suomen ELY puh\n24 MANNER-SUOMEN ESR-OHJELMA Aloittavien yrittäjien ja pk-yritysten liiketoimintaosaamisen kehittämisohjelma (APAKE) Omistajanvaihdosten valtakunnallinen koordinointi Omistajanvaihdosten valtakunnallinen koordinointi Omistajanvaihdosten valtakunnallinen koordinointi Paino: PK-paino Oy, 2010 Omistajanvaihdosten valtakunnallinen Omistajanvaihdosten valtakunnallinen koordinointi


Nuorten osallisuus - Kuhmo\nNuorisovaltuusto Nuva on 13–24 -vuotiaiden vaikuttamispaikka, joka toimii kaupunginhallituksen alaisena toimielimenä.\nNuva -nuoren toimikausi on kaksi vuotta. Nuva toimii osana kunnallista päätöksentekoa ja antaa mielipiteitä asioiden valmistelu- ja päätöksentekovaiheissa. Nuva tiedottaa myös muille nuorille kunnan päättäjien toiminnasta. Nuva ottaa aktiivisesti kantaa kaikkiin nuoria koskeviin asioihin. Nuorisovaltuustosta nimetään jatkossa edustajat Kainuun maakunnalliseen nuorisovaltuustoon.\nKuhmon Nuorisovaltuuston pöytäkirjat on luettavissa esityslistat ja pöytäkirjat -sivulla.\nNuorisovaltuusto kokoustaa kerran kuukaudessa, keskiviikkoisin, klo 16.00 Teams -sovelluksen kautta.\nSeuraavat kokoukset: kevät 2022 keskiviikkoisin 26.1., 23.2., 30.3., 27.4. ja 18.5.\nKokoukset ovat julkisia kaikki nuoret voivat osallistua kuulemaan kokousta. Linkin saa laittamalla wa ryhmän ohjaajalle.\nKuhmon nuorisovaltuuston toimijat\n2022 toimintakaudella nuorisovaltuuston puheenjohtaja on Anni Piirainen.\nNuorisovaltuuston ohjaajana toimii 1.1.2019 alkaen kuljetussuunnittelija Antti Komulainen.\nNuorisovaltuustoa luotsaa Kuhmon nuorisopalvelut.\nKuhmoon valmisteltiin v. 2018 kuntalaki 26 §:n mukaista nuorisovaltuustoa. Yläkoululaisten ja lukion oppilaiden kuuleminen tehtiin keväällä 2018. Kaupunginvaltuusto päätti 19.6.2018, että nuorten osallistumis- ja vaikuttamismahdollisuuksien vahvistamiseksi Kuhmoon perustetaan nuorisovaltuusto. Nuorisovaltuusto piti ensimmäisen järjestäytymiskokouksensa 8.10.2018 Nuorisotila Yläkerrassa. Nuorisovaltuuston ensimmäinen päätös oli puheenjohtajan valinta.\nMaakunnallisesti kuhmolaiset nuoret ovat vaikuttaneet maakunnallisessa nuorisovaltuustossa (MaNu) jo 2008 vuodesta alkaen.\nNuorisofoorumit ovat koonneet Kainuun nuoria jo vuodesta 2000 alkaen Kainuun yhteisten asioiden äärelle. Kainuun kuntien nuorisopalvelut ovat kokeneet jo aiemmin nuorten kasvavat tarpeet ja halun vaikuttaa yhteisiin asioihin. Näistä tapahtumista lähtien myös kuhmolaiset nuoret ovat yhdessä Kainuun nuorten kanssa kehittäneet nuorten kuulemista Kainuussa.\nKainuun maakunnallisen nuorisovaltuuston toimijat\nKuhmon edustaja 2021 Anni Piirainen ja varajäsen Janne Suontausta.\nKainuun maakunnallisen nuorisovaltuuston Kuhmon yhdyshenkilö ja ohjaaja on vuodesta 2008 alkaen vapaa-ajanohjaaja Teija Kyllönen.\nNuorisovaltuustoa luotsaa Kainuun liitto.\n044 7255 262\nKuhmon nuorisovaltuusto 2021-2022


WAGNERIN LENTÄVÄ HOLLANTILAINEN TAMPEREEN MUSIIKKITALOSSA siirtyy 2023 – Nummelan Matkatoimisto\nWAGNERIN LENTÄVÄ HOLLANTILAINEN TAMPEREEN MUSIIKKITALOSSA siirtyy 2023\nMatkanjohtajana Pentti Lehtimäki\nTeoksen ohjaa oopperadebyyttinsä tekevä kokenut teatteriohjaaja Marika Vapaavuori. Tampere Filharmoniaa johtaa saksalainen kapellimestari Anja Bihlmaier. Teoksen lavastuksen suunnittelee Marjatta Kuivasto ja puvustuksen Leena Rintala. Valosuunnittelusta vastaa Ville Syrjä. Oopperan nimiroolin tulkitsee kokenut Wagner-tulkitsija, kanadalainen bassobaritoni Nathan Berg, joka korvaa tehtävässä baritoni Tommi Hakalan. Edellisen Hollantilaisen roolin Berg on laulanut Cincinnatin oopperassa 2018. Bergin debyytti Lentävän hollantilaisen nimiroolissa Moskovan Bolshoi-teatterissa 2013 sai aikoinaan valtavasti kiitosta ja maailmanlaajuista huomiota. Ylistystä ovat keränneet myös useat muut Wagner-tulkinnat, kuten Reininkullan Alberich (Soulin Filharmonikot ja Minnesotan ooppera).\nDalandin roolin laulaa Suomessa harvoin oopperanäyttämölle ehtivä basso Mika Kares. Sentan tehtävään eläytyy Suomeen ensivierailulle tuleva sopraano Martina Welschenbach. Erikin tehtävän jakavat tenorit Tuomas Katajala ja Jussi Myllys. Steuermannin roolin laulaa Dan Karlström ja Maryn roolissa kuullaan Tiina Penttistä. Tampere Filharmonia.Tampereen Oopperan kuoro, kuorokapellimestari Heikki Liimola. Oopperan esityskieli on saksa ja teos tekstitetään suomeksi ja englanniksi.\n13:30 Lähtö Nummelan Linjaportilta.\n14:30 Helsingistä Kiasman patsaan luota olevalta tilausajopysäkiltä. Matka jatkuu kohti Tamperetta.\n17:00 Ruokailu Musiikkitalon ravintolassa:\nFetajuustoa ja melonia, antipasto-pastasalaattia, vihreää salaattia ja talon kastiketta, patonkia ja tapenadea Paahdettua kananpoikaa ja tummaa appelsiini-basilikakastiketta, pariloitua lohta ja kaprisjogurttikastiketta, paahdettuja perunoita ja juureksia\nOmenarusinapaistosta ja kirsikkaviina-vaniljakastiketta\n18:30 Näytös alkaa. Näytöksen kesto ilmoitetaan myöhemmin (arvioitu kesto on 3t)\nVäliaikatarjoilu lisämaksusta: kahvi/tee + omenakakku + konjakki-vadelmakastike 11,50€/hlö ja kahvi/tee ja esim. paahtopaistileipä 17,50€/hlö.\nn.21:30 Arvioitu kotimatka alkaa (tarkentuu, kun näytöksen kesto selviää).\nMatkan hinta kun ryhmässä minimi 20 hlöä:\nistumapaikat takapermannon sivupaikat rivit 18-20: 184€/hlö\nistumapaikat permanto rivi 5 keskellä: 198€/hlö\nHintaan sisältyy bussikuljetukset, ruokailu musiikkitalossa, matkanjohtajan palvelut sekä oopperalippu valitulta paikalta\nIlmoita mahdolliset ruoka-aineallergiat.


PERFECT IS BORING: JÄNSKÄTTÄÄ\nEväät ostettu ja nyt pakattu. Vaatteet valittu. Jänskättää. En sentään pakannu tota koko ruokamäärää mukaan vaan banskuja ja viinirypäleitä pikkusen ja Chiquita smoothiesta tuleekin iltapala. Vielä vesipullo mukaan niin on bueno. Epäilen ettei kellekkään jäänyt epäselväksi mitä huomenna tapahtuu, mutta avaan asiaa kuitenkin. Huomenna alkaa yo:t äidinkielen tekstitaidon kokeella. Jännittää ja hermostuttaa, koska äikkä on mulle se vaikein aine. Teen kuitenkin parhaani ja toivotaan että se riittää edes siihen läpipääsyyn. Positiivisella asenteella vaan!\nWUPPIJUPPI JEEJEE en voi olla kuin iloinen että vihdoinkin kaikki kurssit kasassa!\nTänään olis yritettävä aikasin nukkuun, joten siirryn iltapalalle ja telkkarin pariin hetkeks ennen kun nukahdan. Siihen ei varmaan kyllä kauan mee, koska tänään heräsin puoli 9 turhaakin turhempaan yo-ja jatko-opinto infoon.\nTsemppii kaikille muillekkin kirjoittajille!\nTunnisteet: fiilis, koulu, ruoka, tsemppi


Triumph Bonneville T 100 900 cm³ 900 cm³ 2006 - Kuopio - Moottoripyörä - Nettimoto\nUpea, mutta silti niin toimiva Bonne. Jos haet hyvää ja kaunista moottoripyörää, jonka hinta on järkevä niin osta tämä. Hintaa voisi kuvailla syyshinnaksi. Soita, niin kerron lisää.\nT 100 900 cm³\nTriumph Bonneville T 100 900 cm³\n***** Kiinnostaako? Vaihto Triumph Tiger (Myyty) - Nettimoto\nTriumph Bonneville 900 cm³\nNettimoto ID 2056061


Pakosarjaa: Fuck the reality\nAjattelin, että voisi alkaa tehdä ihan totuudenmukaisia postauksia.\nKertoa siitä, miten huonosti oikeasti menee.\nMiten ketään ei kiinnosta ja kukaan ei välitä.\nMiten mulla ei ole isää eikä äitiä, vaikka äiti on vielä elossa.\nSelostaa koko elämäntarinansa täällä, mitään lisäämättä ja mitään poistamatta.\nOlisiko sitten lukijoita ja kiinnostuneita?\nKuulin erään tutun pitävän blogia anonyyminä.\nMulle ei kerrottu blogin nimeä ja ajattelin, että sitä on mahdoton löytää.\nMutta sitten laitoin googleen kirjoittajan oikean nimen ja johan löytyi.\nOli nimittäin käynyt se klassinen moka, että kirjoittaja oli "anonyymillä profiilillaan" laittanut kommenttia toisaalle ja paljasti siinä nimensä.\nPari klikkausta ja olin blogissa.\nPaljastui kummallisia asioita.\nSellaisia asioita, joita meidän perheen asioihin alituiseen puuttuvan henkilön olisi tosi hyvä lukea, jotta näkisi, millaista menoa joidenkin muiden perheissä on.\nHankala selittää, mutta kun on olemassa ihmisiä, joille voi kertoa kaiken jostain asiasta tai ihmisestä tietämänsä ja silti ne sanoo: "En usko tuota." No, mitä minä sille voin, ettei usko, mutta tiedän olevani oikeassa kun olen itse osan niistä asioista jopa nähnyt, kuullut tai muuten henk.koht. kokenut.\nSen tarkemmin anonyymiblogista kertomatta, kerron, että blogista pystyi laskemaan 6 keinoa, joilla bloggaaja vahingoittaa itseään. Esimerkkinä olkoon alkoholi.\nMiksi apua ei tässä maassa saa?\nAnonyymiblogi oli sen verran karua luettavaa, että taidan omalta osaltani jättää ainakin toistaiseksi muutaman salaisuuden vain itselleni.\nBlogimaailman kulissit pysykööt vielä pystyssä.\nJoskus vaan helpottaa kun saa valittaa ja rutista jollekin, miten ei mitään jaksa eikä pysty ja sitten kumma kyllä, heti sen valittamisen jälkeen asia hoituu.\nKuten stereoiden korjaaminen, ruuvasin ne auki heti edellisen postauksen julkaistuani ja korjasin aika nopeasti.\nApua tänne kotiin ei vielä olla saatu, asiasta oli kyllä keskustelua taas ja yritin selittää omaa kantaani mahdollisimman perustellusti ja rauhallisesti. Ehkä tulosta syntyy, ehkä ei, aika näyttää.\nMutta kun arjessa ja ihmissuhteissa on ollut hankalaa lähiaikoina, olen saanut puolessatoista viikossa luettua kolme kirjaa, mainiota!\nJotain kivaa sentään tapahtui: lokakuussa toin mummulasta pitkän laudan (leipälauta?), josta visioin seinähyllyä. Tosin eihän se teipillä olisi seinässä pysynyt, joten kannakkeet piti saada. Siitäkin oli selvä visio, että millaiset niiden pitää olla.\nMutta se toteutus, voihan perse.\nOtin asian puheeksi, mutta ei tuottanut tulosta.\nVaan viime perjantaina kehotin ko. henkilön saapumaan paikalle oikein mittaushommiin. Tuli.\nJa eilen tuli neljä juuri hyvää ja sopivaa kannaketta! Ihan itse suunnittelin!\nNyt sitten odotellaan toiset yhdeksän kuukautta, että saadaan hylly seinään...?\nJa kuten huomata saattaa, asiaa ei ollut, mutta postata piti. Nyt nukkumaan.\nLähettänyt Adalmiina klo 0.50\nTunnisteet: Ei tapahdu oikeestaan mitään taaskaan


Ellen DeGeneres vitsaili karanteeninsa olevan kuin vankila - ihmisiltä tyly tuomio - Uutiset - KISS\n08.04.2020 19:45 - Iiro Myllymäki\nNainen on siirtynyt tekemään talk show -ohjelmaansa kotoa käsin.\nTalk show -tähti Ellen DeGeneres, 62, on tuohduttanut somessa vitsailemalla karanteenistaan. Nainen on kuvannut suosittua show’taan nyt kotoa käsin ollessaan muun maailman tavoin karanteenissa, mutta naisen ohjelmassa heittämä karanteeniaiheinen vitsi ei ole naurattanut kaikkia.\n- Tämä on kuin vankilassa olisi. Olen käyttänyt samoja vaatteita kymmenen päivää ja kaikki täällä ovat homoja, Ellen DeGeneres sanoo Twitterissä jakamallaan videolla.\nHomovitsillä nainen viittaa itseensä ja puolisoonsa Portia de Rossiin, 47. Heti vitsin sanottuaan nainen alkaa nauraa, ja vaikuttaa siltä, että hän ei itsekään pidä vitsiään kovin hyvänä.\n- Voi näitä vitsejäni, nainen toteaa.\nVoit katsoa DeGeneresin jakaman videon alta. Jos se ei näy alla, klikkaa tästä.\nNaisen vitsiä on paheksuttu laajalti sosiaalisessa mediassa. Monen kommentoijan mielestä naisen on kohtuutonta verrata omia luksusolojaan vankilaan.\n”Ellenin vankila on kartano, jossa hän on vapaa liikkumaan, syömään hyvin ja olemaan vaimonsa kanssa. Myöskään vankilaan liittyvät homovitsit eivät ole hauskoja”, kommentoi eräs.\n”Ellen, karanteenisi kartanossa huippumuotiverkkareissasi ei ole kuin vankila”, kirjoittaa toinen.\n”Hänet tulisi karanteenin jälkeen laittaa oikeaan vankilaan, ehkä vain kuukaudeksi. Hän saattaisi oppia jotain”, on myös kirjoitettu.\nLue myös: Ellen DeGeneres julkaisi tanssiaiskuvan nuoruudestaan - fanien huomio "Ted Bundy" -seuralaisessa\nLue myös: Jennifer Aniston pussasi Ellen DeGeneresia - "Onpas sinulla pehmeät huulet!"